**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.00 O’R GLOCH 6.5.25**

**5.1 YMDDIHEURIADAU**

Cyng. Edward Williams, Jennifer Yuill, Sion Ifor Williams, Evan Owen.

**5.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Sian Edwards, John Ceri Evans, Edward Griffiths, Deilwen Anderson, Beth Bailey, Denise Stone a Eryl Jones-Williams (Cyngor Gwynedd).

Croesawodd y Cadeirydd Mr. David Charles Williams o Tim Tacluso Ardal Ni i’r cyfarfod i drafod pa waith oedd angen ei wneud yn y parc chwarae. Dywedodd bod y Tim Tacluso yn fodlon cario allan y gwaith o dacluso yn gyffredinol e.e peintio a golchi yr offer, trwsio y ffens a’i adnewyddu ond nid fyddai hyn yn digwydd tan mis Medi. ‘Roeddynt ddim yn gallu gwneud y gwaith o gynnal a chadw yr offer am byddant ddim yn gymwys i wneud y gwaith a cytunwyd i gysylltu gyda cwmniau eraill ynglyn a chael “wet pour” o dan y gwahanol offer.

**5.3 CYHOEDDIADAU Y CADEIRYDD**

Nid oedd gan y Cadeirydd unrhyw goheddiadau i’w gwneud.

**5.4 COFNODION**

Derbyniwyd cofnodion o gyfarfod Ebrill 1af 2025 fel rhai cywir.

**5.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**5**.**6 DATGAN BUDDIANT**

Datganodd y Cyng. William Hooban ddiddordeb yn yr eitem gyda’r cae peldroed ag fe arwyddodd Dogfen Datgan Buddiant Personol a ni chymerodd ran yn y drafodaeth.

**5.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- Yn y pwyllgor craffu gofal cawsom adroddiadau diweddar ar y gwasanaeth iechyd meddwl a'r gwasanaeth awtistiaeth newydd yng Nghyngor Gwynedd gyda holl swyddogion blaenllaw o'r ddwy adran yn bresennol. Mae'r gwasanaeth iechyd meddwl wedi newid yn ystod y blynyddoedd diwethaf gyda Gwynedd yn ogystal â llawer o Gynghorau eraill yng Ngogledd Cymru yn gwahanu o'r GIG, er y bydd y ddau yn ymwneud â chleientiaid ar lefel ar wahân. Mae'r adran awtistiaeth newydd ei sefydlu yn dilyn beirniadaeth nad oedd gan Wynedd ei hadran ei hun. . Rwy'n falch o adrodd bod y ddwy adran yn gwneud yn dda er bod galw parhaus am y ddau wasanaeth. Pan oeddwn i'n Gadeirydd ychydig flynyddoedd yn ôl roedd pwysau i sefydlu'r adran awtistiaeth a dywedodd y staff fod pawb yn falch o'r datblygiad. Mae arian ar gyfer yr awtistiaeth wedi dod gan Lywodraeth Cymru, ond dim ond tan 2027. Mae ymdrechion yn cael eu gwneud i sicrhau y bydd arian awtistiaeth yn parhau oherwydd y gwaith da sy'n cael ei wneud. Ar lefel leol mae nifer cynyddol o bobl sy'n dioddef o dementila cyfnod cynnar ac mae'n bwysig bod teuluoedd yn cysylltu gyda'r gwasanaethau cymdeithasol lleol yn uniongyrchol neu trwy eu meddyg teulu cyn gynted â phosib. . Rwy'n synnu'n at faint o bobl yn lleol sy'n cynorthwyo pobl gyda'u siopa, ymweliadau â meddygon teulu ac apwyntiadau ysbyty, mae'n braf iawn ei weld. Bydd yr adran Tai yn cynnal sesiynau gwybodaeth i'r cyhoedd yn ardaloedd Dolgellau, Tywyn a Phorthmadog cyn bo hir, manylion ar wefan Gwynedd. Nid wyf wedi cael copi eto. Roedd bron i 40 o garafanau/chalets newydd wedi'u harchebu gan y gwahanol safleoedd gwersylla lleol, ond roedd problemau gyda danfoniadau ar ôl i'r heddlu wrthod llwythi llydan fynd trwy Lanbedr. Cafodd y darn cul ger yr Last Inn yn Abermaw ei symud yn ystod Gŵyl y Banc ac ychydig wythnosau ychwanegol. Roedd problem yn

821....................................................Cadeirydd

Abermaw pan wnaeth deiliad bathodyn glas atal llwyth eang rhag pasio gan achosi tagfeydd traffig yn Abermaw. Rwy'n gobeithio y bydd yr holl garafanau/chalets newydd yn cael eu dosbarthu erbyn y penwythnos nesaf. Cadeirydd newydd Cyngor Gwynedd yw'r Cyng. Ioan Thomas o Gaernarfon a'r Is-Gadeirydd yw'r Cyng. Elin Walker Jones o Fangor. Unwaith eto mae Cadeiryddion ac Is-Gadeiryddion y Cyngor yn dod o Arfon, ac mae aelodau Arfon yn meddiannu bron pob un o'r

seddi ar y Cabinet. Ar ôl yr etholiad blaenorol mae Cyngor Gwynedd yn cynnwys Plaid Cymru 46, Annibynwyr 21, Lib Dem 1 a Llafur 1. Mae'r cyngor llawn, y pwyllgor cynllunio a thri phwyllgor craffu yn aml-leoliad, (wyneb yn wyneb ac ar zoom), ac mae'r holl gyfarfodydd eraill ar zoom neu dimau. Bu llawer o newidiadau staff a gostyngiadau mewn oriau gwaith. Rwyf eisoes wedi gofyn pa effaith mae'r toriadau mewnol hyn yn ei chael ar moral staff a llwythi gwaith ac yn bwriadu codi'r mater yn y pwyllgor nesaf y Gwasanaethau Democrataidd. Rydw i ar gael ar 01341242758 neu e.joneswilliams@btinternet.com neu cynghorydd.eryljones-williams@gwynedd.llyw.cymru

**5.8 CEISIADAU CYNLLUNIO**

**Codi byngalo dormer ar wahân (Ail-gyflwyniad) Tir yn** **Ffordd y Llan, Dyffryn Ardudwy (NP5/58/662B)**

Cefnogi y cais hwn.

**Caniatâd Adeilad Rhestredig i ddiddymu deunyddiau anaddas ac i adfer waliau a strwythur to i stablau sydd yn strwythur cwrtil rhestredig** **Bron-y-Foel Isaf, Dyffryn Ardudwy (NP5/58/LB316C)**

Cefnogi y cais hwn.

**Tynnu deunyddiadu anaddas ac adfer waliau a strwythyr to’r stablau sydd mewn cwrtil Adeilad Rhestredig Bron-y-Foel Isaf, Dyffryn Ardudwy (NP5/58/LB316E)**

Cefnogi y cais hwn.

**Caniatâd Adeilad Rhestredig i osod twll turio** **Bron-y-Foel Isaf, Dyffryn Ardudwy (NP5/58/LB316D)**

Cefnogi y cais hwn.

**Gosod cyflenwad dŵr dreidd-dwll at ddefnydd domestig Bron-y-Foel Isaf, Dyffryn Ardudwy (NP5/58/LB316F)**

Cefnogi y cais hwn.

**Dymchwel y garej presennol ac adeiladu estyniad unllawr gyda to gwastad Encil y Môr, 50 Llwyn Ynn, Talybont (NP5/58/673)**

Cefnogi y cais hwn.

**5.9 MATERION YN CODI**

**A Ethol Swyddogion am y flwyddyn 2025/26:-**

Cadeirydd:- Cyng. William Hooban

Is-Gadeirydd:- Cyng. Nia Rees

Pwyllgor Elin Humphreys:- Is-Gadeirydd ar Cyng. Edward Griffiths

Is-bwyllgor cynllunio:- Cyngor Llawn

Is-bwyllgor cyllid:- Cyngor Llawn

Is-bwyllgor fynwent:- Cadeirydd, Is-Gadeirydd, Cyng. Edward Williams, Sion Ifor Williams a Deilwen Anderson

Is-bwyllgor seddi:- Cadeirydd, Is-Gadeirydd, Cyng. Edward Williams, Sion Ifor Williams a Jennifer Yuill

Is-bwyllgor parc chwarae:- Cadeirydd, Is-Gadeirydd, Cyng. Sian Edwards, Edward Williams a Beth Bailey

Is-bwyllgor Nadolig:- Cadeirydd, Is-Gadeirydd, Cyng. Beth Bailey, Sian Edwards, Jennifer Yuill a Deilwen Anderson

Un Llais Cymru:- Cadeirydd ar Is-Gadeirydd

Llwybrau cyhoeddus:- Cadeirydd, Is-Gadeirydd, Cyng. Edward Williams, Sion Ifor Williams, Sian Edwards a Jennifer Yuill

Pwyllgor neuadd bentref:- Cyng.Denise Stone a Edward Griffiths

Llywodraethwyr Ysgol Gynradd:- Cyng. Sian Edwards

 822...................................................Cadeirydd

**B Cynllun Cyllideb**

Adroddwyd bod £2,652.86 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £767.95 o wariant yn llai na oedd wedi cael ei glustnodi yn y gyllideb am y flwyddyn.

**C** **Grwp Gwella Dyffryn Ardudwy a Talybont**

Adroddodd y Cyng. Denise Stone bod cyfarfod blynyddol y Grwp uchod wedi cael ei gynnal ar y 14eg o fis diwethaf a bod swyddogion wedi cael eu apwyntio, ‘roedd y ffair pasg yn llwyddianus a mae na dipyn o ddefnydd yn cael ei wneud o’r offer IT.

**D** **Neuadd Bentref**

Croesawodd y Cadeirydd Mr. Mick Tibbetts a Ms Diane Follows i’r cyfarfod i drafod sefyllfa ariannol y neuadd bentref. Hefyd cafwyd wybod bod y Cyng. Edward Williams wedi anfon rhai cwestiynau i mewn ynglyn ar mater hwn oherwydd nid oedd yn gallu bod yn bresennol yn y cyfarfod ag atebwyd rhai o’r cwestiynau hyn gan Mr. Tibbetts. Darllenodd Mr. Tibbetts restr o’r costau a fyddai’n debygol o gael eu gwneud yn ystod y flwyddyn ariannol hon ag hefyd dywedodd os na fyddai y Cyngor yn codi y swm o gyfraniad maen’t yn ei roi i bwyllgor y neuadd o £6,000 i £12,000 yna hwyrach byddai y neuadd yn gorfod cau am bod ddim llawer o arian ganddynt yn y banc. Cytunwyd os byddai gwaith brys angen cael ei gario allan byddai y Cyngor Cymuned yn talu am y gwaith hwn ar ol derbyn llythyr gan bwyllgor y neuadd yn gofyn i hyn gael ei wneud ag hefyd bod yr anfoneb yn cael ei gwneud allan i’r Cyngor Cymuned. Datganoddd Ms Follows ei bod wedi cyfarfod ag aseswr o gwmni Egin i weld y neuadd ag ei bod wedi cael gwybod bod gwahanol grantiau ar gael. Cafwyd cyflwyniad gan y Cyng. Denise Stone ynglyn a beth fyddai yn gallu cael ei wneud yn y caffi ag hefyd Datganodd y Cyng. Deilwen Anderson bod gwahanol grantiau yn dod allan yn ystod y mis hwn ag ei bod wedi siarad hefo Elin William, Swyddog Adfywio Bro Ardudwy ynglyn a chyflwyno cais grant. ni chynigiwyd unrhyw gynnig ac ni chymerwyd pleidlais ynglyn ar cynigion hyn. Cytunodd yr Aelodau i beidio a codi y cyfarniad mae y Cyngor yn ei roi i bwyllgor y neuadd bentref o £6,000 i £12,000 oherwydd bod cyllideb y Cyngor wedi cael ei osod yn barod yn mis Ionawr.

**E Parc Chwarae Pentre Uchaf**

‘Roedd y mater uchod wedi cael ei drafod yn barod pan oedd Mr. David Charles Williams o Tim Tacluso Ardal Ni yn bresennol.

**F CCTV**

Cafwyd wybod bod un o’r pentref yn barod i rhoid camerau CCTV i fyny ar eu ty a cytunwyd ar ol trafodaeth i wahodd Mr. Richard Hollingsworth a P.C Elliw Williams i gyfarfod nesa y Cyngor i drafod y mater uchod.

**G Archwiliad o’r llochesi bws, mynwentydd ar parc chwarae**

Cafwyd wybod bod yr uchod heb gael ei gario allan yn ystod y mis diwethaf.

**H Cae Peldroed**

Croesawodd y Cadeirydd Mr. Dave Mathews ynghyd a un o swyddogion y clwb peldroed i’r cyfarfod er mwyn trafod materion ynglyn ar uchod. Cafwyd wybod gan Mr. Mathews bod o gwmpas 80 o blant yn mynychu sesiynau hyfforddiant bob wythnos ag yn dod o sawl ardal yn Ardudwy. ‘Roedd angen gwella y cae a cafwyd wybod bod y les y cae gan y Cyngor Cymuned a bod angen i’r les gael ei throsgwlyddo i’r clwb peldroed. Cyflwynodd y Clerc copi o’r les i Gadeirydd y clwb peldroed a cytunwyd yn unfrydol bod y les hon yn cael ei thrsglwyddo i’r clwb peldroed.

**Fe gafodd y mater uchod ei gadeirio gan yr Is-Gadeirydd oherwydd bod y Cadeirydd wedi datgan buddaint am ei fod yn Gadeirydd y clwb peldroed.**

823.......................................................Cadeirydd

**I Adroddiad Blynyddol y Cyngor**

Adroddodd y Clerc ei bod wedi paratoi y drydydd adroddiad blynyddol ar ran y Cyngor ag ei bod wedi anfon hon ymlaen i bob Aelod o flaen y cyfarfod. Cytunwyd bod yr adroddiad hon yn iawn.

**5.10 GOHEBIAETH**

**A** **Sian Gwenllian AS**

Wedi derbyn llythyr o ddiolch gan yr uchod am gefnogi ysgol deintyddol yn Bangor.

**B Cyngor Gwynedd** **– Adran Amgylchedd**

Wedi derbyn llythyr gan yr uchod yn hysbysu y Cyngor bydd y ffordd ger Faeldref, Dyffryn Ardudwy yn cael ei chau ar y 6ed o’r mis hwn a bod angen y gwaharddiad ar sail iechyd a diogelwch i’r cyhoedd yn ystod gwaith adfer pibell gyfathrebu ar ran Dŵr Cymru

**C Cyngor Gwynedd – Adran Amgylchedd**

Wedi derbyn llythyr gan yr uchod yn hysbysu y Cyngor bydd Ffordd Capel, Dyffryn Ardudwy yn cael ei chau ar y 13eg o’r mis hwn a bod angen y gwaharddiad ar sail iechyd a diogelwch i’r cyhoedd yn ystod gwaith ar ran Dŵr Cymru.

**D Mr. Peter Thompson**

Wedi derbyn e-bost gan yr uchod ynglyn a rhandiroedd y pentref. Cytunwyd ateb yn nol gan ddatgan bod ddim Aelod o’r Cyngor Cymuned wedi arwyddo y les ar ran y Cyngor Cymuned.

**E Mr. Duncan Newport**

Wedi derbyn e-bost arall gan yr uchod ynglyn ar mater o’r Cyng. Evan Owen yn recordio cyfarfodydd y Cyngor ag yn datgan ei fod heb dderbyn ateb digon derbyniol gan y Cyngor.

**5.11 ADRODDIAD Y TRYSORYDD**

Adroddodd y Trysorydd bod £39,367.60 yn y cyfrif rhedegol a £45,950.50 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £273.06 (cyflog) + £210.48 costau = £483.54

Evergreen - £350.00 – torri gwair mynwentydd

Mr. Gary Martayn - £592.00 - torri gwair parc chwarae, maes parcio ag o gwmpas y seddi mewn gwahanol lefydd

Mr. G. J. Williams - £50.00 - torri gwair yn parc Morlo Talybont

Defib Store - £70.80 – padiau i’r defib ger Garej Smithy

**Ceisiadau am gymorth ariannol**

Pwyllgor Neuadd Bentref - £3,000

Clwb Snwcer Dyffryn - £500

Fe gafodd y taliadau uchod eu prosesu gan y Cyng. William Hooban a wnaeth y Cyng. Nia Rees gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Mrs Doreen Jones - £254.00 - claddu y diweddar Mrs Sylvia Jones (llwch)

Pritchard a Griffiths - £1,824.00 – claddu y diweddar Ms Mary Ceridwen Graham

Cyngor Gwynedd - £27,500.00 - hanner y precept

824..............................................Cadeirydd

Fe adroddodd y Trysorydd bod yr Archwiliad Mewnol wedi cael ei gwblhau a bod dim materion arwyddocaol yn codi heblaw am am y materion isod -

Methiant i osod cyllideb cytbwys

Methiant i adolygu cynnwys y polisi yswiriant er mwyn sicrhau ei fod yn ddigonol, a heb fod yn ormodol. Adroddodd y Clerc ei bod wedi cysylltu â'r cwmni yswiriant mewn perthynas â pholisi y Cyngor yn gofyn iddynt ddileu peiriannau torri gwair a pheiriannau ac offer chwaraeon o'r polisi ac wedi derbyn ateb yn nodi eu bod yn strwythuro eu polisi yswiriant fel pecyn sy'n darparu isafswm lefel benodol o yswiriant ac maent yn gwneud hyn i geisio sicrhau bod gan Gynghorau yswiriant digonol ac nad oes rhaid iddynt ddweud wrthynt bob tro y mae newid i swm yswiriedig, cyn belled â'i fod o fewn y terfyn yswiriant, gan arbed amser i'r Cyngor ar weinyddu. Hefyd yn nodi y gallant gynyddu'r yswiriant ar unrhyw adeg ond ni allant gael gwared ar yr adrannau isod yn unigol.

•Cynnwys
• Dodrefn Stryd
• Waliau, gatiau a ffensys
• Offer Maes Chwarae
• Cofebion Rhyfel
• Peiriannau torri gwair a pheiriannau
• Offer Chwaraeon

Adroddodd y Trysorydd ei bod wedi cwblhau'r Ffurflen Flynyddol hyd at y 31ain o Fawrth 2025, aeth yr Aelodau drwy'r ffurflen hon a chytunwyd i'w chymeradwyo a chytunwyd hefyd i'r Cadeirydd a'r Clerc/Trysorydd lofnodi hyn ar ran y Cyngor.

**Anfonebau wedi eu talu ers y cyfarfod diwethaf**

Catrin Soraya Williams – Dim – gwasanaeth cyfieithu

**5.12 UNRHYW FATER ARALL**

Datganwyd pryder bod y llwybr cyhoeddus ger Yr Ysgethin byth wedi cael ei drwsio.

Cafwyd wybod bod angen tocio yn nol y tyfiant ger y ddwy mynedfa i’r fynwent a cytunodd y Cyng. Nia Rees gysylltu gyda’r Tim Tacluso ynglyn a hyn.

Cafwyd wybod bod y twll yn ffordd Gors y Gedol yn nol ag hefyd bod y bin baw cwn byth wedi cael ei gosod ar waelod ffordd Gors y Gedol.

**ARWYDDWYD................................................Cadeirydd**

**DYDDIAD........................................................................** 825